# Invazivna vrsta

Ambrozija je veoma alergena i brzošireća invazivna vrsta
**Invazivne vrste** nezavičajne su vrste koje prirodno ne nastanjuju određene ekosisteme ili područja, nego su u njih dospjele namjernim ili nehotičnim unošenjem. Unošenje ili širenje strane vrste može negativno uticati na biološku raznolikost, zdravlje ljudi ili pričinjavati ekonomske štete na području na koje su unesene. Postoje i one koje u novim ekološkim nišama predstavljaku kompetitore i/ili predatore autohtonih vrsta.

## Pregled

Invazivne vrste imaju nekoliko zajedničkih obilježja, koja ih čine sposobnima za osvajanje novih staništa i brzo širenje areala. Među njima to su osobito:

* brz rast;
* brza reprodukcija;
* visoka sposobnost biološkog širenja;
* plastičnost fenotipa (mogućnost mijenjanja oblika rasta tako da odgovara trenutnim uvjetima);
* tolerancija na širok spektar okolišnih uvjeta (ekološke valence);
* sposobnost da žive od širokog spektra tipova hrane (vrste generalista);
* pridruženost ljudskim aktivnostima.
* ranije uspješne invazije Pri niskim gustinama populacije, može biti teško ostvariti reprodukciju i održavanja unesene vrste za na novoj lokaciji, tako da je obično mogla biti donošena nekoliko puta, prije nego što postane ukorijenjena. Ponovljeni obrasci ljudskog kretanja, kao što su brodovi koji plove do i od luke ili ponovljene automobilske vožnje dalje i iznad autocesta povećavaju mogućnosti za unošenje invazivnih vrsta (također poznat kao visoki propagacijski pritisak).

Invazivne vrste mogu i znatno i direktno utjecati na zdravlje ljudi. Najočitiji primjer ovog utjecaja predstavlja biljka ambrozija čiji je polen izraziti alergen koji uzrokuje burne alergije kod mnogih osjetljivih ljudi. Međutim, čovjek je svijetom prenio i čitav niz virusa i bakterija, pa čak i sisara zbog kojih su pomrli milioni ljudi. Takvi su patogeni npr. virusi gripe, HIV-a, virus Zapadnog Nila itd.

Procjenjuje se da šteta koju nanose invazivne vrste u 27 zemalja članica EU-a iznose između 9,6 i 12 milijardi eura. Smatra se da je danas kontrola takvih vrsta i smanjivanje njihovog utjecaja na domorodačke vrste i ukupne ekosisteme, jedan od najvećih izazova zaštite prirode u Evropi.

Azijski tigrasti komarac.
Kalifornijska pastrmka
## Invazivne vrste u Bosni i Hercegovini

Azijski tigrasti komarac, nutrija, ambrozija i afrički grivasti skakač (srodnik koze) samo su neke poznate strane i invazivne vrste na zapadnom Balkanu, unesene izvan područja svog prirodnog areala, gdje su dospjele isključivo zahvaljujući namjernom ili nenamjernom posredovanju čovjeka, a često i iz neshvatljivog nehata.

Najstariji poznati primjer namjernog unošenja strane invazivne vrste u Bosnu i Hercegovinu jest unošenje sunčanice i somića, koji su, umjesto dekorativne namjene, postali korovske vrste mnogih šaranskih ribnjaka. U Hrvatsku je unesen indijski mungos u cilju biološke kontrole populacije zmija, prvenstveno poskoka, odnosno suzbijanja jedne vrste unošenjem druge. Samo 11 jedinki te vrste sisara iz reda zvijeri uneseno je 1910. na Mljet. Kroz dvadesetak godina mungos je uništio sve zmije na otoku i počeo napadati druge male divlje životinje, uključujući ptice selice, ali i domaće životinje, "pa se u proteklih stotinjak godina življenja na hrvatskom tlu od spasonosnog tamanitelja zmija preobrazio u ljutog neprijatelja lovstva i prirode uopće". Danas ga ima na pet otoka: Mljetu, Korčuli, Hvaru, Čiovu i drugdje, a unesen je i na poluotok Pelješac, odakle se polahko počeo širiti obalom.

Smuđ, zavičajna autohtona vrsta u rijekama dunavskoga sliva, invazivna je npr. u vodama Neretvanskog (jadranskog) sliva jer je u njima je uljez – grabežljivac i, u lancima ishrane, postaje takmac autohtonim salnonidima. U drugoj polovini 20. Stolječa je unesen u Ramsko jezero, a danas ga ima sve do Mostara, osobito u hidroakumulaciji Salakovac

### Neke invazivne biljke u Bosni i Hercegovini

Pajasen u Australiji
* Pajasen ili kiselo drvo (*Ailanthus altissima*, (Mill.) Swingle) je jedna od najopasnijih invazivnih drvenastih biljaka u Bosni i Hercegovini, kao i u susjednim zemljama. Potiče iz Kine, a u Europu je unesen kao ukrasna biljka početkom , 18. stoljeća. Brzo raste, nema prirodnih neprijatelja, prilagođen je na sve vrste tla i kvalitet zraka, a lučenjem otrova ailantona zaustavlja rast drugih biljaka u svom okruženju. Razmnožava se i vegetativno izbojcima iz korijena pa se ista jedinka širi i nekoliko desetaka metara od matičnog stabla. U Hrvatskoj uspijeva duž cijele obale, otocima i zaleđu, a u Bosni i Hercegovini pretežno na posručjima urbanih centara.
* Kanadska vrsta *Conyza canadensis*, (L.) Cronquist) je jedna od najinvazivnijih, široko rasprostranjenjih biljaka, a pripada najbrojnijoj porodici glavočika (*Asteraceae*). Ova jednogodišnja, visoka zeljasta biljka, potiče iz Sjeverne Amerike, a naraste i do 150 cm visine; na vrhu stvara cvast s brojnim malenim bijelo-žutim glavicama. Biljka stvara veliki broj sitnih dlakavih sjemenki, koje se vjetrom lahko rasprostiru na velike udaljenosti. U Dalmaciji uspijeva duž cijele obale, otocima i zaleđu, a u BiH u obradivim površinama oko urbanih centara.
* Srebrnolisna pomoćnica (*Solanum elaeagnifolium*, Cav.) jedna je od najinvazivnijih kopnenih biljaka Mediterana. Unesena je iz Sjeverne i Južne Amerike. Najviše upada na polja sa poljoprivrednim kulturama, a posebno je opasna jer može prenositi niz bolesti, poput virusa krompira i žute uvijenosti lista paradajza. Svi su dijelovi te biljke su otrovni, osobito plodovi, za ljude mogu biti i smrtonosni.
* Grozdasta kaulerpa (*Caulerpa racemosa*, (Forsskål) J.Agardh) je zelena morska alga podrijetlom iz tropskih i umjereno toplih mora. Ona uspijeva na gotovo svim tipovima dna, na dubinama do 70 m. Kod nas je dosad zabilježena na stotinjak lokaliteta u Jadranu, uključujući i Malostonski kanal.

### Neke invazivne ribe u Bosni i Hercegovini

Sunčanica (*Lepomis gibosus*)
U kopnenim vodama Bosne i Hercegovine dosad je zabilježeno nekoliko vrste riba koje su unesene iz drugih, čak i prekookeanskih populacija, od kojih neke veoma negativno utiču na domaće ekološke prilike, pa se zato smatraju invazivnim vrstama:

* Kalifornijska pastrmka je očit primjer negativnog uticaja namjerno unijete strane ribe na autohtonu faunu, jer je postala takmac domaćim salmonisima, i predator sitnih riba i ostalih karika u lancima ishrane.
* Gambuzija (*Gambusia holbrooki*) je svojevremeno, početkom 20. stoljeća unesena u Evropu iz Sjeverne Amerike zbog biokontrole rasta populacija komaraca koji su prenosili malariju, a danas se smatra jednom od sto najopasnijih invazivnih vrsta.

Najčešće su:

* Sunčanica;
* Babuška;
* Crni somić;
* Bijeli amur:
* Bezrilica;
* Bijeli i sivi glavaš;
* Riječni glavočić;
* Glavočić;
* Keslerov glavočić.

## Odabrane invazivne vrste u svijetu

Američki aligator napada burmanskog pitona na Floridi. Ovaj piton je invazivna vrsta koja je postala opasnost za mnoge domaće vrste, uključujući i aligatora
Spomenik moljcu *Cactoblastis cactorum* koji je uništio invanzivnu opunciju u mjestu Dalby, Queensland, Australija.
* Kunići su stigli na brodovima koji su u Australiju dovozili kažnjenike. Najprije su ugrozili Tamsaniju, a zatim su se brzo proširili i na kontinent. Virus miksomatoza uvezen 1948. sveo je višemilionsku populaciju na podnošljivu mjeru.
* Kaktus *opuncija* (*rod* Opuntia*) je u Australiju unijet kao ukrasna biljka, a potom se izuzetno brzo proširio i uništio milione hektara pašnjaka. Njegovu brojnost su smanjili tako da su uvezli leptira* Cactoblastits *čija se larva hrani tkivom kaktusa.*
* Doseljenici u Ameriku su sa sobom ponijeli i uobičajnu evropsku biljku gospinu travu, vjerojatno da ih podsjeti na stari zavičaj. No, ona se ubrzo proširila na milione hektara obradivog zemljišta. I za nju je pronađen neprijatelj, mala evropska zlatica.

## Reference

## Vanjski linkovi

*  invazivnevrste.hr]
*  Invasive Species Compendium],
*  Arhivirano 20. 6. 2001. na: Archive.today Invasive Species Specialist Group], Database
*  North American Invasive Species Network], a consortium that uses a coordinated network to advance science-based understanding and enhance management of non-native, invasive species.
*  Invasive Species Compendium], An encyclopaedic resource that draws together scientific information on all aspects of invasive species.
*  Arhivirano 14. 9. 2019. na Wayback Machine Invasive Species], National Invasive Species Information Center, United States National Agricultural Library. Lists general information and resources for invasive species.
*  |title=EDITORIAL: Synthesizing ecology and evolution for the study of invasive species \* Arhivirano 6. 4. 2011. na Wayback Machine Invasive Species Specialist Group] - global invasive species database
*  Arhivirano 7. 4. 2021. na Wayback Machine PIER])
*  Arhivirano 21. 2. 2021. na Wayback Machine Hawaiian Ecosystems at Risk project (HEAR)]
*  www.invadingspecies.com]
*  Arhivirano 21. 2. 2021. na Wayback Machine Aquatic invasive species in Ireland], Inland Fisheries Ireland
*  The Nature Conservancy's Great Lakes Project- Aquatic Invasive Species]
*  Invasive alien species in Belgium] Belgian Forum on Invasive Species (BFIS)
*  Arhivirano 3. 3. 2016. na Wayback Machine "Invasive species" from the Global Legal Information Network Subject Term Index]
*  Don't Move Firewood] - Part of the Continental Dialogue on Non-Native Forest Insects and Diseases
*  Non-Native Species: Ecologists challenge the categories that identify some species as natives and others as invaders.